Ons het 50 gaste aanlyn
Geskryf deur Chris van Wyk	|	14 Desember 2009
As jy vooruit wil werk aan die Fokustekste vir die komende vakansietyd, kan jy dit hier aflaai:
Datum Fokusteks PowerPoint Word
20 Desember 2009 Miga 5:2-5 Laai af Laai af
25 Desember 2009 Jesaja 9:2-7 Laai af Laai af
27 Desember 2009 1 Samuel 2:18-20,26 Laai af Laai af
3 Januarie 2010 Psalm 72 Laai af Laai af
10 Januarie 2010 Lukas 3:15-17,21-22 Laai af Laai af
17 Januarie 2010 Johannes 2:1-11 Laai af Laai af
Geskryf deur Nelis Janse van Rensburg	|	07 September 2009
Die moderamen van die Algemene Sinode het besluit dat 2010 'n jaar is waarin die kerk die oorsteek van grense met nuwe ywer wil aandurf. Die poging word deur die Seisoen van Luister aangevuur, maar die hoop is dat alle kerkrade, ringe, sinodes en kommissies hieraan sal deelneem.
Watter grense is ter sprake?
Grense wat skeiding bring tussen mense en wat verhoed dat die evangelie wat in ons leef vrylik sal vloei na ons en ander. Dit sluit in emosionele grense, generasie grense, ekonomiese grense, grense van vooroordele, kutuurgrense, kerkgrense, geestelike grense ens. In elke konteks word mense tog op eiesoortige wyse begrens.
Hoe gaan die Seisoen van Luister hiermee werk?
'n Produk is ontwikkel wat mense help om grense oor te steek. Ons het die afgelope drie jaar daaraan gewerk en dit onlangs in 30 gemeentes landswyd getoets. Terugvoer is bygewerk en die produk sal in November 2009 gereed wees vir verspreiding. Die algemene reaksie op die produk was baie positief.
Van die reaksies het so gelui:
"Dit gaan 'n impak hê op alles in jou lewe. Fokus hierop en los eers ander goed waarmee jy besig is. Dit is hoe belangrik dié reis is."
"By ons groep het daar 'n soort heilige ontevredenheid oor onbenutte ontmoetings op die voorgrond begin tree."
"Ek het nog nooit só oor mense gedink wat oor my pad kom nie. Elke kontak raak nou betekenisvol!"
Naam: "Die vrou by die put. Stap saam met Jesus oor grense"
Die verhaal van Jesus en die Samaritaanse vrou in Johannes 4 word benut om oor die beweging oor grense in mense se lewe te besin.
2 Boeke: leiersgids en deelnemersgids
Dit bestaan uit 'n leiersgids vir groepleiers, asook 'n deelnemersgids vir groeplede.
6 sessies (6 weke)
Die program strek oor 6 sessies. Daar word van verhale gebruik gemaak, ook uit die groeplede se alledaagse lewe, om baie prakties te besin oor ons begrensdheid. 'n Nuwe waardering vir God se werking deur ander mense wat jou pad daagliks kruis, word gekweek.
Luisterplan vir gemeentes (2010)
'n Handleiding vir gemeentes gemik op die beweging oor grense verskyn in November. Die plan sluit in:
6 sessies met "Die vrou by die put" in bestaande kleingroepe of wyke.
Ons stel voor dat u begin met die reeks sessies die eerste week van die 2de kwartaal.
Pinksterrreeks vir 2010 oor 'n beweging oor grense wat volg op die ses weke.
Ons stel die reeks preke vroeg in 2010 elektronies beskikbaar aan almal. Daar is nie volgende jaar 'n ander "amptelike" reeks nie.
6 sessies in Koninkrykstyd.
Nuwe, meer diverse, kleingroepe word saamgestel. Hulle doen weer die 6 sessies van "Die vrou by die put." Nuwe verhale word dan vertel.
Ander luisterprodukte (soos "luister in vergaderings") word ook ingespan.
Die Seisoen van Luister taakspanlid reël in jou sinode opleiding in die eerste kwartaal van 2010.
Word met nuwe oorgawe deel van die beweging van die evangelie na ander. Daar lê 'n opwindende tyd voor van groei en nuwe lewe.
Vir die voorbereiding van...
Die Seisoen van Luister het nou 'n nuwe webtuiste!
Luisterryke eredienste se PowerPoint en Word files kan dus van nou af daar afgelaai word (die nuutste een verskyn ook hier op GDN se webtuiste voorblad op een van die regterkantste modules):
Skakel na Seisoen van Luister se webtuiste.
Alfabetiese lys van vorige preke
Kerkjaar Aug-Nov 2006
Registreer by die Seisoen om bydraes op die blog te maak of lewer anonieme kommentaar by enige van die bydraes op die webtuiste.